b'\n_START_ARTICLE_\nTarja Turunen\n_START_SECTION_\n\xc5\xbdivotopis\n_START_PARAGRAPH_\nKao mala imala je veliku ljubav prema glazbi, \xc5\xa1to dokazuje to da je ve\xc4\x87 sa 6 godina po\xc4\x8dela u\xc4\x8diti o njoj. S 15 godina je poha\xc4\x91ala prve lekcije pjevanja, a s 18 godina iz svog rodnog grada seli se u Helsinki da bi studirala klasi\xc4\x8dnu glazbu na Sibelius akademiji. Svira klavir i bubnjeve. _NEWLINE_1996. je bila suosniva\xc4\x8d Nightwisha zajedno s kolegom iz razreda Tuomasom Holopainenom. Te godine Turunen je bila izvo\xc4\x91a\xc4\x8dica na Savonlinna Opera Festivalu, no nije postala poznata sve do izlaska Nightwishovog uspje\xc5\xa1nog albuma Oceanborn u 1998._NEWLINE_Nastavila je turneje s Nightwishom tijekom 2001. i 2002. Popularnost benda i Tarje je rasla sa svakim novim albumima a Tarja je zahvaljuju\xc4\x87i dokazanim pjeva\xc4\x8dkim vje\xc5\xa1tinama sudjelovala u brojnim turnejama i ostalim glazbenim projektima. Unato\xc4\x8d tome 21.listopada 2005. primila je pismo otvoreno za javnost od strane Tuomasa i ostalih \xc4\x8dlanova benda u kojem ju izvje\xc5\xa1tavaju da je do\xc5\xa1ao kraj njihovoj suradnji i da je otpu\xc5\xa1tena iz Nightwisha. 2007. Anette Olzon je postala novi vokal Nightwisha, a Tarja nastavlja solo karijeru. Na najnovijem Nightwishevom albumu nalazi se pjesma Bye Bye Beautiful koju je Tuomas posvetio Tarji i njihovoj nekada\xc5\xa1njoj suradnji.\n_START_SECTION_\nSamostalna karijera\n_START_PARAGRAPH_\nU prosincu 2005. nastupala je na nekoliko bo\xc5\xbei\xc4\x87nih koncerata u Finskoj, Njema\xc4\x8dkoj, \xc5\xa0panjolskoj i Rumunjskoj._NEWLINE_Snimila je i nekoliko bo\xc5\xbei\xc4\x87nih albuma.'